Jean-Pierre Dupoux
<s>Jean-Pierre Dupoux, ponekad krivo pisan Dupoix (Rio de Janeiro, 16. kolovoza 1991.), brazilsko-francuski rukometaš koji igra kao lijevo krilo.</s><s>Dupoux je reprezentativac Brazila, iako ima dvojno državljanstvo.</s>

<s>Jean-Pierre i njegov brat blizanac, André, rođeni su 1991. godine u Riju de Janeiru; njihova je majka Brazilka, a otac Francuz.</s><s>Zbog poslovnih obveza njihovog oca, po struci geofizičara, obitelj se već nakon jedne godine preselila u Saudijsku Arabiju (četiri godine), a onda u Maroko (četiri godine), gdje je Jean-Pierre igrao nogomet.</s><s>Kada su s 11 godina došli u Bondoufle, blizanci su se okušali u rukometu.</s><s>Jean-Pierre je 2009. godine prešao iz lokalnog kluba u susjedni Pontault-Combault, gdje mu se godinu dana kasnije pridružio i brat.</s>

<s>Jean-Pierre Dupoux postao je profesionalac 2010. godine.</s><s>Pontault-Combault je u to vrijeme igrao u drugoj ligi, ali je 2018. godine uspio izboriti promociju u prvu ligu, gdje su se, ipak, zadržali samo jednu sezonu, nakon koje su se ponovo vratili u drugu ligu.</s>

<s>U ožujku 2022. godine debitirao je za reprezentaciju Brazila te je sa samo tri prethodna nastupa dobio mjesto u sastavu reprezentacije za IHF Svjetsko rukometno prvenstvo 2023. godine u Poljskoj i Švedskoj.</s><s>Mediji su ga proglasili jednim od otkrića turnira, a uz to je bio i najbolji strijelac Brazila na turniru na kojem je reprezentacija ispala u drugom krugu.</s>

<s>Reference</s>

<s>Brazilski rukometaši
Francuski rukometaši
Biografije, Rio de Janeiro</s>

